Vita:Magyar grafikusok listája

message: :Ismeretlen nevek, néha csak vezetéknév - ellenőrizni kellene nevezetességi szempontból.--Lexi vita 2008. szeptember 3., 13:10 (CEST)
replies: text: Átnéztem, ellenőriztem nyomtatott források alapján (Művészeti lexikon. 1-2. köt. Bp. 1935.; Művészeti lexikon. 3. kiad. 1-4. köt. Bp. Akadémiai K. 1981-84.; Művészeti kislexikon. Budapest : Fiesta és Saxum Kft., 1998.; Kortárs magyar művészeti lexikon. 1-3. köt. Bp. Enciklopédia Kiadó, 1999-2001.), nagyon kevés bizonytalan maradt, a művészettörténeti szakirodalom jegyzi őket, mint grafikusokat, vagy mint grafikusokat is, akkor a wikipédiának is jegyezni kell. Még egy: sokszor alig fellelhető információkat írtak az egyes nevek mellé wikipédista társak, azokat ott kell hagyni, mig a művészről nincs szócikk. Kivált a külföldre távozott magyar művészeknél lehet értékes információ egy-egy bejegyzés.– Mártiforrás 2008. szeptember 23., 15:33 (CEST)
== 
Takkk szerkesztő hozzászólása: ==
A Magyar Grafikusokról lexikon soha sem készült, az elmúlt 200 év során (!!!) Töredékekből, mozaikokból építkezik ez a lista, amely ilyen formában az elsők közül való. A fent említett művészeti lexikonokba különböző válogatás útján kerültek bele grafikusok is, többnyire azok, akik egyéb képzőművészeti vonatkozású anyagokat is készítettek munkásságuk során. Azok az önálló, első sorban grafikai munkásságuk révén nevezetessé vált személyek, művészek ilyen formában alig kapnak említést. Ez a lista ezért is úttörő-munka a maga nevében. Miután hivatkozásokkal él minden felépített életrajz itt a Wikipédiában, így annak hitelességére is fény derül adott esetben. Sajnos nagyon sokan nincsenek ebben a listában benne, mert adat vajmi kevés maradt fenn róluk, vagy csak kemény levéltári feltáró munka során lehetne egzakt módon kideríteni róluk egy és mást. Személy szerint bízom a kollektív alkotó-bölcsesség erejében, valamint azokban a szakmai körökben, és azok felelős embereinek józan ítélőképességeiben, akik ezen listát értő módon, autentikusan fel tudnák tölteni, mert hiszen csak a Magyar Reklámszövetségen belül vannak olyanok, akik az utolsó 30-40 év fontos személyeinek adataival rendelkeznek. Számos grafikai alkotóközösség ismeri egykori tagjainak adatait, közzétehető ismeretekkel gyarapíthatnák a köz tudását, hogy mást ne is említsek. Az hogy a magyar grafika megbecsülése széles körben, és állami szinten egyaránt is megvalósulhasson, szükséges, a szakmai körök némi áldozatkészsége is, adott esetben egy ilyen szakmai lista összeállításához. Igaz ezért nem fizetnek, ebből konkrétan nem lesz pénz (ezért sem készült eddig ilyesfajta lexikon), de áttételesen hozzájárulhat e háttérbe szorult művészeti ág felkarolásához, ami mindenki érdeke kellene hogy legyen.  2008. szeptember 30., 09:41
Nahát! Nincsen külön magyar grafikusok lexikona, de a művészeti lexikonokban benne vannak a grafikusok, a festők, a szobrászok is, akkor lennénk precízek, ha egyszerűen írnánk egy képzőművészek listáját, de az sem egyszerű, mert mindenkinél uralkodik valamelyik műfaj, de alig van jó festő, aki egyben ne tudna remekül rajzolni is, legalábbis mielőtt nagy festő lett. No most az újabb évtizedekben meg sok festő tör a három dimenzió felé. Ha valaki jól megnéz egy művet, akkor már az alkalmazott technika is elárulja, hogy ez grafika vagy festmény. A térbeliség meg alapvetően a szobrászat sajátja. Én ide csak olyan neveket írtam, akikről tudom, hogy a grafikát is művelték, újabban számítógépes grafika is van, a reklámgrafikáról, arculatgrafikáról már nem is beszélve, nyilván őket is ide kell írni ebbe a listába. Az erdélyi lexikonírók már nem foglalkoznak külön grafikusokkal, festőkkel, szobrászokkal a besorolásnál, mindegyiket besorolják a képzőművészek közé, ez azért szerintem nagy általánosítás, pláne a régebbi időket tekintve, ahol mint például a holland festészet aranykorában még műfajok szerint is elváltak a művészek, voltak tengerfestők, életképfestők, állatfestők, csendéletfestők, stb. Jó ez a grafikus lista, ha valakinek nem tetszik, akkor egyenként nézze meg, biztosan van-e itt mindenkinek grafikai alkotása, aki bekerült a listába. Nagy galibák nincsenek, legfeljebb valaki először grafikákat készített, utána meg festő lett. Aztán egyes festők meg megrendeléseket kapnak reklámgrafikára, s azt is művelik a festés mellett, hogy például ne haljanak éhen.--Mártiforrás 2013. december 10., 17:24 (CET)

message: Ádám András (1925-1985) grafikus, festömüvész, müvészeti író, a Nemzeti Galéria tudományos munkatársa 176.63.104.248 (vita) 2023. november 5., 15:23 (CET)
thread_title:  Hiányzik a listából